Englezii sunt precauţi. Boris Johnson păstrează restricţiile şi anunţă că şcolile se pot redeschide abia în martie.
Boris Johnson insistă să păstreze restricțiile, pe fondul unei rate crescute de infectări. 20.634 cazuri noi au fost raportate în ultimele 24 de ore în Marea Britanie. Școlile s-ar putea redeschide abia pe 8 martie.
Noi ne pregătim de școală, cu doar câteva sute de mii de oameni vaccinați. Englezii stau acasă, după 11 milioane de vaccinări, ce-i drept cu prima doza.Și-au imunizat astfel 90 la sută dintre persoanele cu vîrste cuprinse între 75 și 80 de ani. Premierul Boris Johnson este foarte precaut și insistă să țină școlile închise cel puțin până pe 8 martie."Pe 22 februarie, voi prezenta o foaie de parcurs în măsura în care vom putea, oferind tuturor mai multă claritate despre cum sperăm să deblocăm. Începem, după cum sunt sigur că știți, cu școlile. Sperăm foarte mult că din 8 martie. Dar vreau să subliniez faptul că suntem încă la început și că avem o rată de infectare încă foarte, foarte mare", a spus premierul britanic.Nici de relaxare nu se poate vorbi. E prea devreme să ne gândim la reducerea sau ridicarea restricțiilor, a transmis premierul britanic. În ultimele 24 de ore au fost raportate peste 20.000 de cazuri în Marea Britanie.